SLUŽBENI GLASNIK GRADA DUBROVNIKA

Broj 11. Godina LVIII

Dubrovnik, 30. lipnja 2021. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADONAČELNIK

75. Odluka kojom se utvrđuje da nije potrebno provesti stratešku procjenu utjecaja Izmjena i dopuna Prostornog plana uređenja Grada Dubrovnika, Izmjena i dopuna Generalnog urbanističkog plana Grada Dubrovnika, te Izmjena i dopuna Urbanističkog plana uređenja „Babin Kuk“ na okoliš

76. Pravilnik o izmjenama i dopunama Pravilnika o unutarnjem redu gradske uprave Grada Dubrovnika

**GRADONAČELNIK**

**75**

Na temelju članka 64. stavka 3. Zakona o zaštiti okoliša („Narodne novine", broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine", broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 23. lipnja 2021. donosi

**O D L U K U**

**kojom se utvrđuje da nije potrebno provesti stratešku procjenu utjecaja**

**Izmjena i dopuna Prostornog plana uređenja Grada Dubrovnika, Izmjena i dopuna Generalnog urbanističkog plana Grada Dubrovnika, te Izmjena i dopuna Urbanističkog plana uređenja „Babin Kuk“ na okoliš**

**I.**

Upravni odjel za urbanizam, prostorno planiranje i zaštitu okoliša proveo je postupak Ocjene o potrebi strateške procjene utjecaja na okoliš Izmjena i dopuna Prostornog plana uređenja Grada Dubrovnika, Izmjena i dopuna Generalnog urbanističkog plana Grada Dubrovnika, te Izmjena i dopuna Urbanističkog plana uređenja „Babin Kuk“ na okoliš (u daljnjem tekstu IDPPUGD, IIDGUPGD te IDUPU „Babin Kuk“), sukladno Odluci o započinjanju postupka ocjene o potrebi strateške procjene utjecaja IDPPUGD, IIDGUPGD te IDUPU „Babin Kuk“ na okoliš KLASA: 351-01/21-01/13, URBROJ: 2117/01-01-21-04 od 21. travnja 2021.

U postupku Ocjene o potrebi strateške procjene utvrđeno je da predmetne IDPPUGD, IIDGUPGD te IDUPU „Babin Kuk“ neće imati vjerovatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš.

**II.**

Razlozi za donošenje IDPPUGD, IIDGUPGR te IDUPU „Babin Kuk“, ciljevi, programska polazišta te obuhvat plana utvrđeni su u Nacrtu odluke o izradi IDPPUGD, IIDGUPGR te IDUPU „Babin Kuk“

U članku 3. Nacrta odluke o izradi IDPPUGD, IIDGUPGD te IDUPU „Babin Kuk“ navedeni su sljedeći razlozi za donošenje Plana:

* usklađenje sa Zakonom i drugim pozitivnim propisima Republike Hrvatske,
* usklađenje sa važećim GUP-om i PPU-om Grada Dubrovnika,
* nova prostorna organizacija predjela „Babin kuk“ radi kvalitativnog unaprjeđenja turističke ponude prostorne cjeline te povećanja kategorije smještajnih kapaciteta i pratećih sadržaja, a u skladu s zahtjevima vrsnoće izgrađenog prostora,
* redefiniranje prometa u mirovanju, prometnog rješenja prilaza i komunikacije kroz predmetnu prostornu cjelinu te pješačkih veza, a s ciljem stvaranja povoljnih planskih preduvjeta za novoplanirane predjele te prilagodbu u postojeću prometnu mrežu turističkog kompleksa,
* planiranje sportskih terena i uređenih zelenih površina,
* revidiranje potojeće i planiranje nove infrastrukturne opremljenosti prostorne cjeline,
* revidiranje postojećih i planiranje novih uvjeta gradnje za planirani kongresni centar s obzirom na njegov izniman razvojni značaj za Grad Dubrovnik i regiju,
* izmjene i dopune za koje se utvrdi potreba tijekom postuka izrade Izmjena i dopuna Plana, a koje proizlaze iz prethodno navedenih razloga.

Ciljevi i programska polazišta dani su u članku 6. Nacrta odluke o izradi IDPPUGD, IDGUPGD, te IDUPU „Babin Kuk“, a to su:

* usklađenje sa Zakonom i drugim pozitivnim propisima Republike Hrvatske,
* usklađenje sa važećim GUP-om i PPU-om Grada Dubrovnika,
* svrhovita organizacija, korištenje i namjena prostora te propisivanje detaljnih uvjeta za uređenje, unaprjeđenje i zaštitu prostorne cjeline „Babin kuk“ te njenih neposrednih kontaktnih zona,
* planiranje i uklapanje smještajem i veličinom novih turističkih građevina te pratećih sadržaja u vrijedno krajobrazno okruženje (posebno obratiti pažnju na visinu novoplaniranih građevina i uklapanje u prirodno mjerilo),
* planiranjem i izmjenama urbanističkih parametara dati smjernice za izgradnju novoplaniranih sadržaja i struktura koje će očuvati ambijentalne karakteristike prostora i ostvariti harmoničan sklad cjeline,
* broj smještajnih kapaciteta u novoplaniranim turističkim zonama ne smije prelaziti ukupni broj postojećih smještajnih kapaciteta područja obuhvata,
* formiranje javnih i zelenih površina,
* planiranje i očuvanje krajobraznih predjela visoke vrijednosti,
* reorganizacija prometa u mirovanju na novoplaniranim dijelovima prostorne cjeline,
* osiguranje planskih preduvjeta za realizaciju nove gradske prometnice koja bi spajala ulicu Ive Dulčića sa ulicom Vatroslava Lisinskog i ulicom Ivana pl. Zajca,
* formiranje postojeće i planiranje nove infrastrukturne opremljenosti prostorne cjeline,
* revidiranje postojećih i planiranje novih uvjeta gradnje za planirani kongresni centar s obzirom na njegov izniman razvojni značaj za Grad Dubrovnik i regiju.

Izmjene i dopune čiji su razlozi navedeni u članku 2. ove Odluke te ciljevi i programska polazišta u prethodnom stavku ovoga članka, jedine su izmjene i dopune koje će se izvršiti u predmetnim planovima, pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i kartografskom dijelu predmetnih planova.

**III.**

U cilju utvrđivanja vjerovatno značajnog utjecaja na okoliš Upravni odjel za urbanizam, prostorno planiranje i zaštitu okoliša zatražio je mišljenja tijela određenih posebnim propisima navedenih u Prilogu I. ove Odluke. Zaprimljena su slijedeća mišljenja:

* Dubrovačko-neretvanska županija, Upravni odjel za zaštitu okoliša, imovinsko-pravne i komunalne poslove (KLASA:351-01/21-01/37, URBROJ:2117/1-09/2-21-04, zaprimljeno 20. svibnja 2021.) daje mišljenje da za IDPPUGD, IDGUPGD te IDUPU „Babin Kuk“ nije potrebno provesti stratešku procjenu utjecaja na okoliš. Sagledavajući obuhvat, razloge, ciljeve i programska polazišta te mogući utjecaj planiranih IDPPUGD, IDGUPGD, te IDUPU „Babin Kuk“ na sastavnice okoliša, smatraju da će negativni utjecaj provedbe IDPPUGD, IDGUPGD, te IDUPU „Babin Kuk“ biti vrlo slični utjecajima važećeg Urbanističkog plana uređenja „Babin Kuk“, a da planiranom ugradnjom dodatnih mjera zaštite okoliša u provedbene odredbe istih planova, a posebno mjera očuvanja krajobraznih vrijednosti, kao i mjera zaštite i očuvanja obalnog područja u izvornom stanju taj utjecaj može biti i manji. Mišljenje ne isključuje obvezu procjene utjecaja na okoliš, odnosno ocjenu o potrebi procjene utjecaja na okoliš za zahvate planirane unutar planskog područja ukoliko isti podlježu toj obvezi sukladno Uredbi o procjeni utjecaja zahvata na okoliš.
* Hrvatske vode, Vodnogospodarski odjel za slivove južnog Jadrana (KLASA:351-03/20-01/0000155, URBROJ:374-24-1-21-2, zaprimljeno 21. svibnja 2021.) daju mišljenje kako prilikom izrade Izmjena i dopuna PPU Grada Dubrovnika nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje i zaštitu voda prema važećem PP Dubrovačko-neretvanske županije.
* Hrvatske vode, Vodnogospodarski odjel za slivove južnog Jadrana (KLASA:351-03/20-01/0000156, URBROJ:374-24-1-21-2, zaprimljeno 21. svibnja 2021.) daju mišljenje kako prilikom izrade Izmjena i dopuna GUP Grada Dubrovnika nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje i zaštitu voda prema važećem PP Dubrovačko-neretvanske županije.
* Hrvatske vode, Vodnogospodarski odjel za slivove južnog Jadrana (KLASA:351-03/20-01/0000157, URBROJ:374-24-1-21-2, zaprimljeno 21. svibnja 2021.) daju mišljenje kako prilikom izrade Izmjena i dopuna UPU „Babin Kuk“ nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje i zaštitu voda prema važećem PP Dubrovačko-neretvanske županije.

**IV.**

Odluka kojom se utvrđuje da nije potrebno provesti stratešku procjenu utjecaja IDPPUGD, IDGUPGD te IDUPU „Babin Kuk“ na okoliš, donesena je na temelju procjene mogućih značajnih utjecaja Plana na okoliš, kao i na temelju pribavljenih mišljenja.

Naime, unutar predloženih izmjena i dopuna nalaze se već izgrađeni sadržaji i konzumirani prostori dok je na neizgrađenom dijelu i postojećim planovima planirana izgradnja, ali je nakon donošenja PPU-a Grada Dubrovnika i GUP-a Grada Dubrovnika te UPU-a „Babin Kuk“ došlo je do promjena u stavovima i promišljanjima o realizaciji pojedinih zahvata kao i potreba redefiniranja planskih postavki, a tiču se predjela Babin Kuk.

Obuhvat plana se ne nalazi u području ekološke mreže niti unutar zaštićenih područja temeljem Zakona o zaštiti prirode te sukladno prethodnom mišljenju Upravnog odjela za zaštitu okoliša, imovinsko-pravne i komunalne poslove u postupku ocjene o potrebi strateške procjene utjecaja na okoliš nije bilo osnove za provedbu prethodne ocjene prihvatljivosti IDPPUGD, IDGUPGD, te IDUPU „Babin Kuk“ za ekološku mrežu.

Za navedeno područje izrađena je Konzervatorsko-krajobrazna studija koja je propisala zaštitu kulturno-povijesnih, ambijentalnih i krajobraznih vrijednosti, kao i zaštitu vizura i vegetacije temeljem čega je izmjenjen Nacrt odluke o izradi IDPPUGD, IDGUPGD te IDUPU „Babin Kuk“.

Jednako tako, Upravni odjel za zaštitu okoliša, imovinsko-pravne i komunalne poslove Dubrovačko-neretvanske županije dao je mišljenje da za planiranu izradu IDPPUGD, IDGUPGD te IDUPU „Babin Kuk“ nije potrebno provesti postupak strateške procjene utjecaja na okoliš uz obvezu procjene utjecaja na okoliš, odnosno ocjenu o potrebi procjene utjecaja na okoliš za zahvate planirane unutar planskog područja ukoliko isti podlježu toj obvezi sukladno Uredbi o procjeni utjecaja zahvata na okoliš.

Mišljenje da za za planiranu izradu IDPPUGD, IDGUPGD te IDUPU „Babin Kuk““ nije potrebno provesti stratešku procjenu utjecaja na okoliš dale su i Hrvatske vode Vodnogospodarski odjel za slivove južnog Jadrana.

Slijedom svega navedenog zaključeno je da uz planiranu ugradnju dodatnih mjera zaštite okoliša u provedbene odredbe planova, a posebno mjera očuvanja krajobraznih vrijednosti, kao i mjera zaštite i očuvanja obalnog područja u izvornom stanju nije potrebno provesti stratešku procjenu utjecaja na okoliš za planiranu izradu IDPPUGD, IDGUPGD te IDUPU „Babin Kuk“.

**V.**

Upravni odjel za urbanizam, prostorno planiranje i zaštitu okoliša će sukladno članku 160. Zakona o zaštiti okoliša i članku 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežnih stranica Grada Dubrovnika.

**VI.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/21-01/13

URBROJ:2117/01-01-21-14

Dubrovnik, 23. lipnja 2021.

Gradonačelnik

**Mato Franković**, v. r.

-----------------------------

**76**

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. i 112/19.), na prijedlog pročelnika Upravnog odjela za komunalne djelatnosti i mjesnu samoupravu i Upravnog odjela za promet, a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“ broj 93/14., 127/17. i 98/19.), gradonačelnik Grada Dubrovnika donosi

**PRAVILNIK**

**O IZMJENAMA I DOPUNAMA PRAVILNIKA O UNUTARNJEM REDU**

**GRADSKE UPRAVE**

**Članak 1.**

Pravilnik o unutarnjem redu gradske uprave Grada Dubrovnika („Službeni glasnik“ Grada Dubrovnika broj 21/17., 1/18., 4/18., 8/18., 12/18., 13/18., 14/18., 21/18., 26/18., 8/19., 9/19., 14/19., 17/19., 1/20., 5/20., 11/20., 15/20., 1/21., 3/21. i 4/21.) mijenja se na način:

U članku 23. u sistematizaciji radnih mjesta Upravnog odjela za komunalne djelatnosti i mjesnu samoupravu kod radnog mjesta 11.26. Referent za komunalnu naknadu i spomeničku rentu kod potrebno stručno znanje upisuje se „trgovačke“, te se mijenja broj izvršitelja na način da se briše broj „4“, a upisuje se broj „5“.

U članku 23. u sistematizaciji radnih mjesta Upravnog odjela za promet kod radnog mjesta 6.17. Referent – administrativni referent mijenja se broj izvršitelja na način da se briše broj „1“, a upisuje se broj „2“.

Nastavno u tekstu je tabelarni prikaz izmjene sistematizacije radnih mjesta Upravnog odjela za komunalne djelatnosti i mjesnu samoupravu i Upravnog odjela za promet.

**Članak 2.**

Ovaj Pravilnik objaviti će se u Službenom glasniku Grada Dubrovnika i stupa na snagu osmog dana od dana objave.

Ovaj Pravilnik objaviti će se i na oglasnoj ploči Grada Dubrovnika.

KLASA: 023-05/18-01/01

URBROJ: 2117/01-01-21-132

Dubrovnik, 30. lipnja 2021.

Gradonačelnik:

**Mato Franković**, v. r.

-----------------------------

1. **Upravni odjel za komunalne djelatnosti i mjesnu samoupravu**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| BROJ RADNOG MJESTA | **NAZIV RADNOG MJESTA** | | KATEGORIJA | POTKATEGORIJA | RAZINA | KLASIFIKACIJSKI RANG | NAZIV UNUTARNJE USTROJSTVENE JEDINICE | | | **BROJ IZVRŠITELJA** |
| 11.26. | **Referent za komunalnu naknadu i spomeničku rentu** | | III. | Referent | - | 11. | ODJEK ZA RAZREZ I NAPLATU KOMUNALNIH PRISTOJBI | | **5** | |
| **Opis poslova radnog mjesta** | | | | | | | | | | |
| **Opis poslova i zadataka** | | | | | | | | **Približni postotak vremena potreban za obavljanje pojedinog posla** | | |
| Na terenu utvrđuje obveznike komunalne naknade i spomeničke rente i izrađuje zapisnike o izvršenim očevidima, redovito praćenje stanja prostora i objekata na terenu, te vođenje evidencije o istima. | | | | | | | | 80% | | |
| Suradnja sa drugim odsjecima, kao i s drugim tijelima. | | | | | | | | 5% | | |
| Komunikacija sa strankama. | | | | | | | | 5% | | |
| Drugi poslovi po nalogu voditelja odsjeka i pročelnika. | | | | | | | | 10% | | |
| **Opis razine standardnih mjerila za klasifikaciju radnih mjesta** | | | | | | | | | | |
| **Potrebno stručno znanje:** | | Srednja stručna sprema pravne, ekonomske, trgovačke ili tehničke spreme, ili gimnazija, najmanje jedna godina radnog iskustva na odgovarajućim poslovima, položen državni stručni ispit, poznavanje jednog svjetskog jezika, poznavanje rada na računalu. | | | | | | | | |
| **Stupanj složenosti poslova:** | | Jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika. | | | | | | | | |
| **Stupanj samostalnosti:** | | Poslovi se obavljaju uz stalni nadzor i upute nadređenog službenika. | | | | | | | | |
| **Stupanj odgovornosti:** | | Stupanj odgovornosti uključuje odgovornost za materijalne resurse s kojima službenik radi uz pravilnu primjenu izričito propisanih postupaka, metoda rada i stručnih tehnika. | | | | | | | | |
| **Stupanj učestalosti stručnih komunikacija:** | | Stupanj stručne komunikacije uključuje kontakte unutar nižih unutarnjih ustrojstvenih jedinica upravnog tijela. | | | | | | | | |

1. **Upravni odjel za promet**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| BROJ RADNOG MJESTA | **NAZIV RADNOG MJESTA** | | KATEGORIJA | POTKATEGORIJA | RAZINA | KLASIFIKACIJSKI RANG | NAZIV UNUTARNJE USTROJSTVENE JEDINICE | | **BROJ IZVRŠITELJA** |
| 6.17. | **Referent – administrativni referent** | | III. | Referent | - | 11. |  | | **2** |
| **Opis poslova radnog mjesta** | | | | | | | | | |
| **Opis poslova i zadataka** | | | | | | | | **Približni postotak vremena potreban za obavljanje pojedinog posla** | |
| Izdavanje rješenja za prometovanje pješačkim zonama i rješenja za izvanrednu uporabu javne prometne površine. | | | | | | | | 70 % | |
| Vođenje upisnika zahtjeva za izdavanje naprijed navedenih dozvola – otvara predmet, vođenje evidencije o izdanim dozvolama i arhiviranje istih. | | | | | | | | 20 % | |
| Drugi poslovi po nalogu pročelnika | | | | | | | | 10 % | |
| **Opis razine standardnih mjerila za klasifikaciju radnih mjesta** | | | | | | | | | |
| **Potrebno stručno znanje:** | | Srednja stručna sprema pravne, ekonomske ili građevinske struke, najmanje jedna godina radnog iskustva na odgovarajućim poslovima, položen državni stručni ispit, poznavanje rada na računalu, poznavanje jednog svjetskog jezika | | | | | | | |
| **Stupanj složenosti poslova:** | | Jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika. | | | | | | | |
| **Stupanj samostalnosti:** | | Poslovi se obavljaju uz stalni nadzor i upute nadređenog službenika. | | | | | | | |
| **Stupanj odgovornosti:** | | Stupanj odgovornosti uključuje odgovornost za materijalne resurse s kojima službenik radi uz pravilnu primjenu izričito propisanih postupaka, metoda rada i stručnih tehnika | | | | | | | |
| **Stupanj učestalosti stručnih komunikacija:** | | Stupanj stručne komunikacije uključuje kontakte unutar nižih unutarnjih ustrojstvenih jedinica upravnog tijela. | | | | | | | |